משה קפטן

משה קפטן (נולד ב-27 ביוני 1971) הוא במאי תיאטרון ותוכניות מציאות. מכהן כמנהל האמנותי בפועל של תיאטרון הבימה ובמאי תוכניות טלוויזיה, כגון: הזמר במסכה, הישרדות אקס פקטור ו-The Voice. בשנת 2019 היה שותף לבימוי האירוויזיון שהתארח בתל אביב, וביים את התכנית האמנותית במופע טלוויזיוני זה. קפטן גדל בבת-ים כבן בכור והתחנך בישיבת בני עקיבא "אדרת". במסגרת שירותו הצבאי פיקד על מקהלת הרבנות הצבאית ואף השתתף כזמר בלהקה. בגיל 27 יצא בשאלה. בהמשך, סיים לימודי תואר ראשון ושני בהצטיינות בחוג לתיאטרון באוניברסיטת תל אביב. ב-1998 ביים לראשונה את מופע הפסטיגל, ובשנת 2000 נבחר לשמש כבמאי משנה להפקת "עלובי החיים" בהפקה מסחרית במשכן לאמנויות הבמה בתל אביב. בשנת 2006 זכה בפרס הבמה לילדים ונוער, עבור בימוי ההצגה "שומבצל" בתיאטרון המדיטק. בשנת 2007 מונה לתפקיד המנהל האמנותי של תיאטרון המדיטק, במתחם המדיטק בחולון וכיהן בתפקיד זה ארבע שנים. בשנת 2008 זכה בפרס הבמאי ע"ש יוסף מילוא, המוענק מטעם קרן יהושע רבינוביץ לאמנויות תל אביב, התיאטרון הקאמרי ומפעל הפיס, עבור בימוי ההצגה "כנר על הגג". בשנת 2011 מונה למנהל האמנותי של פסטיבל ישראל, ירושלים. ב-2014 מונה לבמאי הבית של תיאטרון הבימה. ב-2016, עם פרישתו של המנהל האמנותי של הבימה אילן רונן מונה עד ידי דירקטוריון התיאטרון לתפקיד ממלא מקום המנהל האמנותי. החל מאוקטובר 2017 מכהן קפטן כמנהלו האמנותי של התיאטרון הלאומי. ב-2014 השתתף בתוכנית הטלוויזיה "היחידה" שבה מקימים קבוצת ידוענים להקה צבאית לכאורה, ובה שימש כבמאי הלהקה. קפטן השתתף גם בעונה השנייה של התוכנית, ששודרה בשנת 2016 וכן השתתף בעונתה השלישית, ששודרה החל מספטמבר 2018. אחיו השני גיל קפטן הוא שחקן וזמר, ואחיו הקטן ניר קפטן, הוא שחקן, זמר-יוצר, כתב טלוויזיה, ושדרן רדיו. לאורך דרכו ביים קפטן הצגות, מחזות זמר ואופרה: בתיאטרון הספרייה: "יוסף וכתונת הפסים" (2000), "האסופית" (2001), "צ'ריטי המתוקה" (2002), "משתגעים מאהבה" (2003), "קופהקבנה" (2004), "משה - המחזמר" (2005), "אוויטה" (2007) ועוד. בתיאטרון המדיטק: "שמריהו" (2005), "פינוקיו" (2005), "שומבצל" (2006), "עץ הדומים תפוס" (2007), "ציפור הנפש" (2009), "לרקוד עם אבא" (2009), "הכבש ה-16" (2009), "דו-רה-מו!" (2010), בתיאטרון באר שבע: "הנערה מן הכפר" (2007); בתיאטרון בית ליסין: "אבניו קיו" (2007), "בחורים טובים", "האמת", "שם פרטי", "אחרון ימיה", "33 וריאציות", "עובד בשביל שניים". בתיאטרון הקאמרי: "סאלח שבתי" (2008), "כנר על הגג" (2008), "ינטל" (2009), "זהר", "קומדיה של טעויות", "פאנק רוק", "שיער" (2015); בתיאטרון הבימה: "כתם לידה" (2010), "ארוחה עם אידיוט" (2010), "אם יש גן עדן" (2011), "רעל ותחרה" (2012), "גבירתי הנאווה" (2013), "זרעים של שתיקה" (2014), "רעל ותחרה", "חיזור גורלי" (2014), "נעצר בחצות" (2015), "אוויטה" (2015), "פליישר" (2016), "עלובי החיים" (2016), "סימני דרך" - מחזמר המבוסס על הביוגרפיה של נעמי שמר (2017),״מיקה שלי״ - מחזה המבוסס על שיריו של יאיר רוזנבלום - בימוי וכתיבת נוסח המחזה (2018), "שייקספיר מאוהב", "המורדים", "אביב מתעורר", " מאחורי הגדר", "גבעת חלפון אינה עונה" (2019, על פי הסרט מ-1976), "מאמא מיה!" (2019), "עקומים", "לילה אחד באפריל", "מצדה 1942" (2020), "עוד חוזר הניגון" (2021), "הכבש השישה עשר" (2021), "את שאהבה נפשי" (2021), "השנה היפה בחיי" (2022), "מלאכת החיים" (2023), "הגברת הראשונה" (2023) באופרה הישראלית: "אליסה בארץ הפלאות" (2010); הפקות מסחריות: ביניהן "הפסטיגל (1998)", "בת הים הקטנה" (1999), "קטנטנות" (2002), "תום סויר והאקלברי פין" (2003), "אלאדין" (2004), "שיר נולד" (2005), "צלילי המוסיקה" (בכיכובה של רמה מסינגר) (2005), "היפה והחיה" (2006), "נרניה" (2007), "אוליבר" (2008), "זורו" (2009), "שורת המקהלה". הרבה לשתף פעולה עם המפיקים יוכלמן אשר ויריב יפית. כיהן כמנהל האמנותי של מחזות המחזמר שרק" ו"בת הים הקטנה". קפטן היה גם הבמאי של מופע הבידור - pop up music בחנוכה בשנת 2018 ומופע הבידור Next בשנים 2020, 2021 ו-2022. קפטן היה נשוי לשחקנית מאיה מעוז ולהם שני ילדים: מיקה ואדם. ב-15 באפריל 2022, קפטן יצא מהארון בראיון שפורסם בידיעות אחרונות. מדיה וקבצים בנושא משה קפטן בוויקישיתוף אתר האינטרנט הרשמי של משה קפטן משה קפטן, במיזם "אישים" לתיעוד היצירה הישראלית משה קפטן, במסד הנתונים הקולנועיים IMDb (באנגלית) משה קפטן, בארכיון הבימה משה קפטן, באתר האופרה הישראלית תל אביב-יפו משה קפטן, באתר "הבמה" ציפי שוחט, כרטיס כניסה, באתר הארץ, 12 באוגוסט 2007 גבי בר-חיים, יש פה מישהו מבת ים: ריאיון עם משה קפטן, באתר nrg‏, 14 באוגוסט 2010 נרי ליבנה, חומר למחזמר, באתר הארץ, 16 במאי 2012 ציפי שוחט, הדברים שיעשו את החורף, מחזות זמר, באתר הארץ, 5 באוקטובר 2012 יובל אברמוביץ', גירסת הבמאי, באתר ישראל היום, 30 בינואר 2015 דניאל שירין, עכבר העיר אונליין, משה קפטן: "כוכבים זאת לא מילה גסה", באתר הארץ, 6 בינואר 2017 יורם יובל, שיחת נפש עם משה קפטן, הטלוויזיה החינוכית, 30 ביוני 2018 תמר רותם, משה קפטן מונה לבמאי הבית של תיאטרון הבימה, באתר הארץ, 7 באוקטובר 2014 רן בוקר, משה קפטן מונה למנהל האמנותי של הבימה, באתר ynet, 12 באפריל 2016 בשיתוף קרן אור הפקות קופרודוקציה עם תיאטרון חיפה איתי סגל, "החשש לאכזב את ההורים שלנו הוא כנראה משהו שאין לו גיל": אחרי שנים של הסתרה, משה קפטן יוצא מהארון, באתר ynet, 15 באפריל 2022